હૈદરાબાદનિવાસી સાઈના નેહવાલ દેશ-વિદેશમાં અવ્વલ દરજ્જાનું બેડમિન્ટન રમીને, ટ્રોફીઓ-મેડલ્સ જીતીને પરિવાર તથા દેશનું નામ રોશન કરી રહી છે તો મુંબઈની ફિલ્મ યુવા અભિનેત્રી શ્રદ્ધા કપૂર મનોરંજનના ફિલ્ડમાં પોતાની અભિનય પ્રતિભા દર્શાવીને પોતાનો ચાહકવર્ગ વધારી રહી છે. મોટે ભાગે રૂપકડી, નમણી છોકરીનાં રોલ કરતી આવેલી શ્રદ્ધા આગામી ફિલ્મ ‘હસીના પારકર’ ફિલ્મમાં શિર્ષક ભૂમિકા ભજવી રહી છે. આવતી 22 સપ્ટેંબરે રિલીઝ થનારી ‘હસીના પારકર’માં એણે અન્ડરવર્લ્ડ ડોન દાઉદ ઈબ્રાહિમની ગેંગસ્ટર બહેન હસીનાનો રોલ અદ્દભુત રીતે ભજવીને સૌને ચોંકાવી ગઈ છે. ફિલ્મના ટ્રેલરે એને વ્યાપક વાહ-વાહ અપાવી છે. હવે શ્રદ્ધા એ ભૂમિકાથી સાવ વિપરીત, એક દેશ માટે સમર્પિત બેડમિન્ટન ખેલાડીનો રોલ કરીને પોતાની ટેલેન્ટ પ્રસ્તુત કરવા આવી રહી છે.